Poziv na 28. Zimsku matematičku školu

OŠ „Mladost“ Osijek i Udruga matematičara Osijek i ove školske godine organizira 28. po redu Zimsku matematičku školu. Željeli smo i ove godine matematiku učiniti zabavnom, zanimljivom i poticajnom. Pripremljene su bogate i kreativne radionice za učenike 4., 5., 6., 7., i 8. razreda u raznim digitalnim alatima. Učenici ih mogu rješavati izvan nastave, kod kuće ili zajedno sa svojim  učiteljima na redovnoj nastavi matematike kao zanimljive sate vježbe. Zamislili smo obilježavanje 28. Zimske matematičke škole u razdoblju od 14.12.2020. - 23.12.2020. ali naravno radionicama se može pristupiti i kasnije putem istog linka. Kako su ove školske godine radionice organizirane online i nemamo ni prostornih niti vremenskih ograničenja i Vama i učiteljima Vaših stručnih vijeća nudimo mogućnost korištenja i sudjelovanja u istim.

Link za radionice 28. Zimske matematičke škole nalazi se na web stranici OŠ „Mladost“ Osijek <http://os-mladost-os.skole.hr/>    ili direktno  [https://bit.ly/28-ZIMSKA-MATEMATIČKA-ŠKOLA-MLADOST-UMO](https://bit.ly/28-ZIMSKA-MATEMATI%C4%8CKA-%C5%A0KOLA-MLADOST-UMO)

Ukoliko koristite direktni link, evo i nekih uputa:

-          nakon uvodnog pozdrava, najlakši pristup radionicama je preko kartice POPISI, gdje se nalaze radionice razvrstane po razredima.

-          linkovi za pojedinačne radionice nalaze se ispod uvodnih videa za svaku radionicu.

Učenicima želimo puno zabave, radosti i uspjeha u radu, a svima Vama sretne i ispunjene nadolazeće blagdane.

Srdačno,

organizacijski tim  OŠ „Mladost“ Osijek i Udruga matematičara Osijek